CELEX: 22018D1774
Language: ro
Date: 2017-02-03 00:00:00
Title: Decizia nr. 40/2017 a Comitetului mixt al SEE din 3 februarie 2017 de modificare a anexei XIII (Transporturi) și a Protocolului 37 (care conține lista prevăzută la articolul 101) la Acordul privind SEE [2018/1774]

22.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 297/51
               
            
         DECIZIA NR. 40/2017 A COMITETULUI MIXT AL SEE
         din 3 februarie 2017
         de modificare a anexei XIII (Transporturi) și a Protocolului 37 (care conține lista prevăzută la articolul 101) la Acordul privind SEE [2018/1774]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Decizia (UE) 2016/566 a Comisiei din 11 aprilie 2016 de instituire a Grupului de coordonare la nivel înalt pentru sistemul și serviciile maritime digitale și de abrogare a Deciziei 2009/584/CE (1) trebuie încorporată în Acordul privind SEE.
                  
               
                     (2)
                  
                  
                     Pentru buna funcționare a Acordului privind SEE, Protocolul 37 la Acordul privind SEE trebuie modificat pentru a include Grupul de coordonare la nivel înalt pentru sistemul și serviciile maritime digitale, instituit prin Decizia (UE) 2016/566 a Comisiei, iar anexa XIII trebuie modificată în vederea precizării procedurilor de asociere la acest grup.
                  
               
                     (3)
                  
                  
                     Prin urmare, anexa XIII și Protocolul 37 la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            În anexa XIII la Acordul privind SEE, textul de la punctul 55ab (Decizia 2009/584/CE a Comisiei) se înlocuiește cu următorul text:
            
               „32016 D 0566: Decizia (UE) 2016/566 a Comisiei din 11 aprilie 2016 de instituire a Grupului de coordonare la nivel înalt pentru sistemul și serviciile maritime digitale și de abrogare a Deciziei 2009/584/CE (JO L 96, 12.4.2016, p. 46).
               Modalități de asociere a statelor AELS, în conformitate cu articolul 101 din acord:
               Fiecare stat AELS poate, în conformitate cu articolul 4 din Decizia (UE) 2016/566 a Comisiei, să numească o persoană care să participe ca observator la reuniunile Grupului de coordonare la nivel înalt pentru sistemul și serviciile maritime digitale.”
            
         
         
            Articolul 2
            În Protocolul 37 la Acordul privind SEE, textul de la punctul 34 (Grupul director la nivel înalt privind SafeSeaNet) se înlocuiește cu următorul text:
            
               „Grupul de coordonare la nivel înalt pentru sistemul și serviciile maritime digitale [Decizia (UE) 2016/566 a Comisiei].”
            
         
         
            Articolul 3
            Textele Deciziei (UE) 2016/566 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 4 februarie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 3 februarie 2017.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 96, 12.4.2016, p. 46.
         
            (*1)  Nu au fost semnalate obligații constituționale.